**Tájékoztató az elkülönítetten gyűjtendő hulladékok köréről és a gyűjtőedény használatáról**

A két edényes hulladékgyűjtési rendszer bevezetése után közszolgáltatója a házhoz menő szelektív gyűjtést az alábbiak szerint végzi az Önök településén:

***Műanyag-, fém-, és papír csomagolási hulladék gyűjtése***

Az új edényben kizárólag az alább felsorolt hulladékokat szíveskedjen gyűjteni:

* **műanyag** üdítős, ásványvizes (PET) palackok,
* **műanyag** kozmetikai és tisztítószeres flakonok,
* **többrétegű italos** (tejes, gyümölcsleves) kartondobozok,
* **fém** italos (üdítős, sörös), ill. konzerves dobozok, alufólia, fémtálcák, fém zárókupakok
* **nem kötegelhető papír hulladék**,

A műanyag és fém palackokat, flakonokat, többrétegű italos kartondobozokat kiöblítve, kupak nélkül, kilapítva rakják a gyűjtőbe, így kevesebb helyet igényel!

Kérjük ne tegyen bele gyermekjátékot, nem újrahasznosítható műanyagból készült tárgyakat.

***Papírhulladék gyűjtése*** *kötegelve:*

Kérjük, hogy az alábbi papírhulladékokat összehajtogatva és összekötözve az edény mellé helyezze el, olyan módon, hogy az a forgalmat ne zavarja és szét ne szóródhasson!

* újságpapír, prospektus, irodai papírok, géppapír, papírzacskó, kartondoboz

***Üveghulladék gyűjtése*** *közterületre kihelyezett szelektív üveggyűjtőben:*

Kérjük, hogy a kihelyezett szelektív üveggyűjtőkbe csak az alábbi, üres állapotú **csomagolási üveghulladékot** helyezzék, kupak és fedél nélkül:

* italos üvegpalack, befőttes üveg,

Nem bedobható hulladékok: ablaküveg, tükör, jármű szélvédő, fénycső, kerámia.

***Üveghulladék gyűjtése*** *házhoz menő rendszerben:*

A hulladéknaptárban külön megjelölt napokon áttetsző zsákban kihelyezheti az alábbi, üres állapotú csomagolási üveghulladékot, kupak és fedél nélkül:

* italos üvegpalack, befőttes üveg,

Nem kihelyezhető: ablaküveg, tükör, jármű szélvédő, fénycső, kerámia.

**A műanyag- fém- és a papírhulladék gyűjtése egyidőben történik!**

*Az elkülönítetten gyűjtött csomagolási hulladék ne legyen olajos, zsíros, vagy egyéb élelmiszerrel szennyezett!*

*A műanyag-, fém- és papírhulladék elszállítása továbbra is ingyenes és nincs mennyiségi korlátja.*

**Ingatlanhasználó a szelektív hulladék gyűjtésére szolgáló edényzet átvételével az alábbiakat tudomásul veszi:**

1. Hulladékgyűjtő edényzetnek a hulladék elszállítását megelőzően a közterületre való kihelyezéséről és a tárolási helyére való visszajuttatásról az Ingatlanhasználónak kell gondoskodni. Az Ingatlanhasználó az edényzetbe csak a tájékoztatóban felsorolt, hasznosítható hulladékokat helyezheti el.

2. Az Ingatlanhasználó személyének változása esetén az Ingatlanhasználó köteles az új igénybevevő adatainak bejelentésével egyidejűleg a változást közölni a Közszolgáltatóval. A szelektív gyűjtőedény az új Ingatlanhasználót illeti meg.

3. Ingatlanhasználó az edényzetet köteles a károsodástól megóvni, a jó gazda gondosságával kezelni. Az edényzet rendeltetésellenes használatából adódó károkért, valamint az edényzet elvesztéséért, megsemmisüléséért az Ingatlanhasználó kártérítési felelősséggel tartozik.

4. Ingatlanhasználó az edény átvételével kötelezi magát arra, hogy azt csak szelektív hulladékgyűjtésre használja, és gyűjtési napokon ürítésre kihelyezi reggel 6 órára.

A gyűjtőedény Közép-Duna Vidéke Hulladékgazdálkodási Önkormányzati Társulás tulajdonát és a Depónia Nonprofit Kft, mint Közszolgáltató bérleményét képezi.

***Köszönjük együttműködését!***

***Közép-Duna Vidéke Hulladékgazdálkodási   
Önkormányzati Társulás,***

***Depónia Nonprofit Kft***